L 197/2
HU
Az Európai Unió Hivatalos Lapja
2023.8.7.
(5)
Az Egyesült Királyság arról értesítette a Bizottságot, hogy a magas patogenitású madárinfluenza baromfifélék körében való kitörésének egy esetét észlelték Kent megyében, és a betegség megjelenését 2023. július 20-án laboratóriumi vizsgálattal (RT-PCR) megerősítették.
(6)
Ezenfelül az Egyesült Államok értesítette a Bizottságot, hogy a magas patogenitású madárinfluenza baromfifélék körében való kitörésének egy esetét észlelték New York államban, és a betegség megjelenését 2023. július 25-én laboratóriumi vizsgálattal (RT-PCR) megerősítették.
(7)
A magas patogenitású madárinfluenza említett, közelmúltbeli kitöréseit követően az Egyesült Királyság és az Egyesült Államok állategészségügyi hatóságai legalább 10 km-es, korlátozás alatt álló körzeteket hoztak létre az érintett létesítmények körül, és az érintett állományok felszámolására irányuló intézkedéseket hajtottak végre a magas patogenitású madárinfluenza megfékezése és terjedésének korlátozása céljából.
(8)
Az Egyesült Királyság és az Egyesült Államok információkat nyújtott be a Bizottságnak a területükön tapasztalható járványügyi helyzetről és a magas patogenitású madárinfluenza további terjedésének megelőzése érdekében hozott intézkedéseikről.
(9)
A Bizottság megvizsgálta ezeket az információkat.
A Bizottság úgy véli, hogy az Egyesült Királyság és az Egyesült Államok állategészségügyi hatóságai által bevezetett korlátozások hatálya alá tartozó területek állategészségügyi helyzetét tekintve, az Unió állategészségügyi helyzetének védelme érdekében fel kell függeszteni a baromfit, baromfi-szaporítóanyagokat, valamint a baromfi és szárnyas vadak friss húsát tartalmazó szállítmányok e területekről az Unióba történő beléptetését.
(10)
Kanada, Chile és az Egyesült Királyság aktualizált információkat nyújtott be a területükön a magas patogenitású madárinfluenza tekintetében fennálló járványügyi helyzetről, amely egyes termékek Unióba történő beléptetésének felfüggesztéséhez vezetett az (EU) 2021/404 végrehajtási rendelet V. és XIV. mellékletében foglaltak szerint.
(11)
Emellett Kanada aktualizált információkat nyújtott be a magas patogenitású madárinfluenzának egy, Brit Columbia tartományban található baromfitartó létesítményekben történt, 2023. április 28-án megerősített kitörésével kapcsolatban.
(12)
Emellett Chile aktualizált információkat nyújtott be a magas patogenitású madárinfluenzának egy, a nagyvárosi régióban található baromfitartó létesítményekben történt, 2023. június 4-én megerősített kitörésével kapcsolatban.
(13)
Az Egyesült Államok szintúgy aktualizált információkat nyújtott be a területén a magas patogenitású madárinfluenzának Michigan (3), Nebraska (1), New York (1), Észak-Dakota (3), Pennsylvania (3), Dél-Dakota (1) és Wisconsin (1) állam egyes baromfitartó létesítményeiben történt, 2022. április 8.
és 2023. március 3.
között megerősített 13 kitörésével kapcsolatban fennálló járványügyi helyzetről.
(14)
Kanada, Chile és az Egyesült Államok a magas patogenitású madárinfluenza továbbterjedésének megakadályozása érdekében hozott intézkedésekről is nyújtott be információkat.
Az említett betegség e kitöréseit követően Kanada, Chile és az Egyesült Államok a betegség megfékezése és terjedésének korlátozása érdekében az érintett állományok felszámolására irányuló intézkedéseket hajtott végre, továbbá az érintett állományok felszámolására irányuló intézkedések végrehajtását követően elvégezte a szükséges tisztítást és fertőtlenítést a területén található fertőzött baromfitartó létesítményekben.
(15)
A Bizottság értékelte a Kanada, Chile és az Egyesült Államok által benyújtott információkat.
A Bizottság úgy véli, hogy Kanada, Chile és az Egyesült Államok megfelelő garanciákat nyújtott arra vonatkozóan, hogy a felfüggesz­ tésekhez vezető állategészségügyi helyzet már nem jelent fenyegetést az állat- vagy közegészségügyre nézve az Unióban, és ebből kifolyólag úgy ítéli meg, hogy a baromfiáruk Unióba történő beléptetését újra engedélyezni kell Kanada, Chile és az Egyesült Államok azon körzeteiből, melyekre nézve az Unióba történő beléptetés fel volt függesztve.
(16)
Az (EU) 2021/404 végrehajtási rendelet V. és XIV. mellékletét ezért módosítani kell a magas patogenitású madárinfluenzával kapcsolatban Kanadában, Chilében, az Egyesült Királyságban és az Egyesült Államokban fennálló járványügyi helyzet figyelembevétele érdekében.